Placo de Fontanoj (Bakuo)

La Placo de Fontanoj (; iamaj nomoj Parapeto, kaj Placo Karl Marx) estas placo en la ĉefurbo de Azerbajĝano, Bakuo. La historie unua urboplaco de Bakuo .

Situante en la distrikto Sabail de la urbo. En la suda flanko la placo estas limita per la strato Ahmed Javad, kaj en la norda flanko per la strato Nigar Rafibeyli. Ĉirkaŭ la placo estas arkitekturaj monumentoj de la 19-a kaj 20-a jarcentoj, inkluzive de la konstruaĵo de la muzeo nomita laŭ Nizami (1860-aj jaroj), la konstruaĵo de la Araz-kinejo (1870), la armena preĝejo, la konstruaĵo de la antaŭa Grand Hotelo .

Ĝi estis konstruita dum la sovetia regado kaj ĝia nomo ŝuldiĝas al la ĉeesto de dekoj da fontanoj laŭ la placo. Inter la fontanoj estas kovrilo el brilaj arĝentaj sferoj kie speguliĝas la arboj kaj ŝtonaj fasadoj .

La placo estas renkontejo por homoj, precipe post komercaj horoj kaj dum la semajnfino. Ĝi estas vidindaĵo en Bakuo, kun multaj ĉirkaŭantaj butikoj, restoracioj kaj hoteloj. Ĉi tiu estas unu el la plej okupataj kaj viglaj lokoj en la urbo. Multaj festivaloj, spektakloj kaj publikaj festoj estas organizitaj en tiu ĉi placo  .

Bakuo havas multajn belajn fontanojn, kiel en la Parko de la Guberniestro, la Filharmonia Parko, la Blanka Fontano, sed la diferenco kun tiu ĉi placo estas la kvanto kaj diverseco de la fontanoj, la piedirantaj vojoj kaj la skulptaĵoj ĉirkaŭ la fontanoj.

En 2010, la placo estis renovigita fare de la Bakuaj aŭtoritatoj .

 Galerio 

 Referencoj 

Kategorio:Azera arkitekturo
Kategorio:Placoj en Bakuo
Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj